How? (ალბომი)

How? —  სამხრეთკორეული ბოი ბენდის, BoyNextDoor-ის მეორე მინი-ალბომი (EP), რომელიც გამოიცა 2024 წლის 15 აპრილს KOZ Entertainment-ის მეშვეობით. ეს მინი-ალბომი წარმოადგენს ტრილოგიის მესამე და საბოლოო ნაწილს, რომელიც გაგრძელებაა ალბომებისა “Who!” (2023) და Why.. (2023). წარმოდგენილი როგორც „კიჩკორის“ (kitschcore) ჟანრის ალბომი, “How?” უკან იხედება წარუმატებელი პირველი სიყვარულის ისტორიაზე, რომელიც ბენდის წინა ალბომებშია ნაამბობი, და იკვლევს, რატომ დასრულდა ეს ურთიერთობა.

ჯეჰიონი, ტესანი და ვუნჰაკი აღნიშნულები არიან ავტორებად, ხოლო მინი-ალბომში შვიდი სიმღერაა შეტანილი, რომელსაც ხელმძღვანელობს სინგლი “Earth, Wind & Fire”.

 ფონი 

BoyNextDoor დებიუტი ჰქონდა 2023 წლის 30 მაისს სინგლის ალბომით Who!, რასაც 2023 წლის 4 სექტემბერს მოჰყვა მინი-ალბომი Why... ეს გამოშვებები ქმნის ტრილოგიას, რომელიც აღწერს სასიყვარულო ისტორიას და სრულდება ბენდის მესამე გამოშვებით. 2024 წლის 13 თებერვალს KOZ Entertainment-მა განცხადება გაავრცელა, სადაც დაადასტურა, რომ ჯგუფის შემდეგი გამოშვების სამზადისი დაწყებული იყო და გამოსვლის სავარაუდო თარიღად აპრილი განისაზღვრა

 მუსიკა და ტექსტი 
მინი|სარეკლამო მასალებში გამოყენებული ლოგო|187x187პქ„How?“ გრძელდება 19 წუთსა და 46 წამს და შედგება შვიდი სიმღერისგან.
ჯგუფის წევრები ჯეჰიონი, ტესანი და ვუნჰაკი აქტიურად მონაწილეობდნენ როგორც კომპოზიციების შექმნაში, ისე ტექსტების დაწერაში.
ალბომი წარმოდგენილია როგორც kitschcore სტილის ნამუშევარი — ტერმინი, რომელიც შედგება სიტყვების kitsch (მოჭარბებულად დეკორატიული, ხშირად ირონიული ესთეტიკა) და normcore (მოკრძალებული, ჩვეულებრივი სტილი) გაერთიანებით.
მისი სიმღერები აღჭურვილია „კიჩ სტილის“ ატმოსფეროთი, რომელიც ავსებს ჯგუფის უკვე ჩამოყალიბებულ „მოგზნე და მეგობრულ იმიჯს“.
ჯგუფის წევრმა ლიჰანმა აღნიშნა, რომ ეს სტილი მიზნად ისახავს იყოს „ბუნებრივად მაგარი“.

ალბომისთვის დაწერილი სიმღერები აგრძელებენ Who! და Why..-ში აღწერილ გადარეულ „პირველ სიყვარულსა და გატეხილ გულს“. თესანმა განმარტა, რომ How? ავსებს იმ შუალედს, რაც ამ ორ გამოშვებას შორის იყო: პირველი გადმოსცემდა “პირველი სიყვარულის ამაღელვებელ მღელვარებას”, ხოლო მეორე აღწერდა „გულსამტეხლელ დაშორებას“. როგორც ჯგუფის „პირველი სიყვარულის“ ტრილოგიის საბოლოო ნაწილი, ეს მინი-ალბომი უბრუნდება პირველი ორი ალბომის “შუაგზის ისტორიებს” და იკვლევს, „რატომ მოხდა დაშორება“.

 სიმღერები 
მინი-ალბომი იხსნება ჰიპ-ჰოპ ტრეკით “Our”, რომელიც აღწერს “ნერვიულ და ამაღელვებელ პირველ პაემანს”.
“Amnesia” დაუსრულებელი ჩხუბებისა და შერიგებების ციკლს ამნეზიას ადარებს; სიმღერა გამოირჩევა “გიტარის რიფით და რიტმული დასარტყამი ბითით”.
“So Let’s Go See the Stars” სინთ-პოპ ჟანრის კომპოზიციაა, რომელიც რომანტიკულ პირველ პაემანს წარმოაჩენს.
ლიდერი სინგლი “Earth, Wind & Fire” ჰაიპერპოპ ტრეკია, რომელიც ყვება სიყვარულზე, რომელიც გეგმების მიხედვით არ ვითარდება — აქ სიყვარული ბუნებას და ტიტულში მოხსენიებულ კლასიკურ ელემენტებს შეადარება.
შემდეგი ტრეკი, “Life Is Cool”, გადმოსცემს ახალგაზრდულ დამოკიდებულებას “სიყვარულისა და ცხოვრების” მიმართ.
ბოლოს წინა სიმღერად წარმოდგენილია როკ-ბალადა “Dear. My Darling”, რომელიც შეყვარებულს მისწერილ წერილად ჟღერს და გამოხატავს დაშორების მშვიდად მიღებას.
ალბომს ასრულებს ინგლისურენოვანი ვერსია სიმღერისა “Earth, Wind & Fire”
 გამოცემა და დაწინაურება 

2024 წლის 19 მარტს KOZ Entertainment-მა ჯგუფის მეორე მინი-ალბომი How? დააანონსა თიზერ ვიდეოთი სახელწოდებით “How Can This Happen?”, სადაც ჯგუფის წევრები ყოველდღიურ ცხოვრებაში “უცნაურ ფენომენს” განიცდიან. მინი-ალბომის სიმღერების სია 29 მარტს გამოქვეყნდა და მის შვიდ ტრეკს შორის ლიდერად დასახელდა “Earth, Wind & Fire”.

ჯგუფმა უკვე 30 მარტს, ჰონგ-კონგის KCON 2024-ის სცენაზე, ალბომის გახსნითი სიმღერა “Our” შეასრულა — გამოშვებამდე ორ კვირაზე მეტი ხნით ადრე.

ალბომის გამოსვლამდე ეტაპობრივად გამოქვეყნდა კონცეფტუალური ფოტოსესიები.
Earth კონცეფციაში წევრები ცარიელ სკოლაში თავისუფალ დროს ატარებენ.
Wind კონცეფციაში ისინი სახლის შიგნით თამაშობენ, თითქოს ის მათთვის სათამაშო მოედანია.
Fire კონცეფციის ფოტოსესიებში (ბოლო სერია) წევრები ღამით ქუჩებში თავისუფლად დასეირნობენ.
აპრილის 8-ში გამოქვეყნდა “ტრეკის სპოილერი” — ალბომის სხვადასხვა ნაწყვეტებისგან შედგენილი პრევიუ.

How? ოფიციალურად გამოვიდა 2024 წლის 15 აპრილს — ჯგუფის მხრიდან შვიდთვიანი პაუზის შემდეგ. გამოშვებას ახლდა პრესშოუ Yes24 Live Hall-ში. ალბომის მხარდასაჭერად იმავე ღამეს Mnet-ზე გადაიცა სპეციალური ტელეგადაცემა BoyNextDoor Toni3ht.
 კომერციული წარმატება 
2024 წლის 12 აპრილს, ალბომის გამოშვებამდე სამი დღით ადრე, YG Plus-მა განაცხადა, რომ How?-ის წინასწარმა შეკვეთებმა 571,600-ს გადააჭარბა, რაც 40%-ით მეტია წინა გამოშვება Why..-თან შედარებით.
Hanteo Chart-ის მიხედვით, მინი-ალბომი პირველ კვირაში 531,911 ეგზემპლარი გაიყიდა.
How? Circle Album Chart-ზე პირველი ადგილით დაიწყო, 2024 წლის 20 აპრილის კვირის მონაცემებით.

კატეგორია:მუსიკა
კატეგორია:სამხრეთ კორეული ჯგუფები
კატეგორია:2024
კატეგორია:მუსიკალური ჯგუფები
კატეგორია:კორეული მუსიკა